དྲི་བ། བོན་དཔེ་འགའ་ཞིག་ནང་དབུས་གཙང་ཁུལ་དུ་བོན་གྱི་གྲྭ་ས་ཡ་བཞི་ཟེར་བ་ཞིག་ཡོང་གི་འདུག་པས་དེ་དག་གང་དང་གང་ཡིན་ནམ།
ལན། འདིའི་སྐོར་(གནའ་བོའི་ཞང་བོད་ཚིག་མཛོད་)ནང་ཅུང་འཁོད་པ་འདི་ལྟར། ” གྲྭ་ས་ཡ་བཞི། བྲུ་ཡི་གདན་ས་གཡས་རུ་དབེན་ས་ཁ། བྲུ་རྗེ་གཡུང་དྲུང་བླ་མས་སྤྱི་ལོ་ ༡༠༧༢ ལོར་ཕྱག་བཏབས། གྲྭ་ཚང་ལ་གླིང་སྟོད། གླིང་སྨད། གླིང་ཟུར། གླིང་སྐེད་བཅས་ལ་མཁན་པོ་བཞིས་མདོ་སྔགས་ཟུང་འབྲེལ་གྱི་བསྟན་རྒྱུན་སྐྱོངས། དེ་ནས་གཡས་རུ་སྟོན་པ་བཅོ་བརྒྱད་རིང་དུ་བསྟན་པ་ཤིན་ཏུ་རྒྱས། གཙོ་བོ་གཞུང་ཆེན་གབ་མཛོད་ས་གསུམ་གྱིས་གདུལ་བྱ་སྨིན་གྲོལ་གྱི་ལམ་ལ་བཀོད་དེ་འདུས་གྲྭ་སུམ་སྟོང་ལྷག་ཙམ་འཕེལ། དེ་རྗེས་སྤྱི་ལོ་ ༡༤༠༤ ལོར་སྤང་རྡོལ་ཆུ་ལོག་གིས་བསྣུབས་ནས་རྨེང་མེད་དུ་གྱུར། ད་ལྟ་གཞིས་རྩེ་གནམ་གླིང་རྫོང་ཁོངས་སུ་ཡོད་།
གཤེན་གྱི་གདན་ས་ཁྲི་བརྟན་ནོར་བུ་རྩེ། དུས་རབས་བཅུ་བཞི་པའི་མཇུག་ཏུ་གཤེན་ཉི་མས་དགུང་གྲངས་སུམ་ཅུ་ཐོག་ཕྱག་བཏབས། འདུས་སྡེ་ཁང་ཚན་གཉིས་སམ་གྲྭ་ཚང་གཉིས་བྱུང་ནས་བླ་རབས་རིམ་བརྒྱུད་ཀྱིས་འཛིན་སྐྱོང་སྤེལ། མདོ་སྔགས་སེམས་གསུམ་སྤྱི་དང་ཁྱད་པར་མ་རྒྱུད་ཀྱི་བསྟན་པའི་བཤད་ཁྲིད་དར་ཞིང་འདུས་གྲྭ་སུམ་བརྒྱ་ལྷག་ཙམ་འཕེལ་བར་མཛད།བསྟན་སྲུང་ནི་སྲིད་རྒྱལ་དྲེལ་དམར་དང་། ལྷ་བཙན་དམག་དཔོན། སྒེར་སྲུང་བཙན་རྒོད་མེ་འབར་སོགས་སྒྲུབས་པའོ། ད་ལྟ་གཞིས་རྩེ་མཐོང་སྨོན་རྫོངས་ཁོངས་སུ་ཆགས་ཡོད།
ཞུ་ཡི་གདན་ས་དབང་ལྡན་ལྷུན་གྲུབ་སྒང་། ཞུ་ཡས་ལེགས་པོས་སྤྱི་ལོ་ ༡༡༩༠ ལོ་ཙམ་དུ་ཕྱག་བཏབས། སྔགས་སེམས་ཀྱི་བསྟན་པ་སྤྱི་དང་ཁྱད་པར་ཞུ་ལུགས་སྐོར་ཉམས་མེད་དུ་བསྐྱངས། ད་ལྟ་གཞིས་རྩེ་པ་ནམ་རྫོངས་ཁོངས་སུ་ཆགས་ཡོད།
རྨེའུ་གདན་ས་དཔལ་ལྡན་བཟང་པོ་རི། མཁས་མཆོག་ཚུལ་ཁྲིམས་དཔལ་ཆེན་གྱིས་སྤྱི་ལོ་ ༡༠༩༦ ལོར་ཕྱག་བཏབས། དགོན་འདིར་མདོ་སྔགས་སེམས་གསུམ་གྱི་བསྟན་པ་སྤྱི་དང་ཁྱད་པར་ཕར་ཕྱིན་གྱི་བཤད་ཁྲིད་དར་ནས་འདུས་གྲྭ་སྟོང་ཕྲག་མ་ཟིན་ཙམ་བྱུང་དེ་ནས་རིམ་བཞིན་དར་རྒྱས་བྱུང་། ད་ལྟ་ལྷ་ས་ཁུལ་སྙེ་མོ་རྫོངས་ཁོངས་སུ་ཆགས་ཡོད།།” ཅེས་སོ།།
224
224
255600cookie-checkདབུས་སུ་བོན་གྱི་གྲྭ་ས་ཡ་བཞི་ཟེར་བ་དེ་དག་གང་ཡིན་ནམ།yes
Share
གཤམ་གྱི་རྩོམ་ཡིག་རྣམས་གཟིགས་འདོད་དམ།...
མ་རྒྱུད་ནང་ལམ་དྲུག་ཁྲིད་བརྒྱད་གསུངས་པའི་ཁྲིད་བརྒྱད་དེ་གང་ཡིན་ནམ།
ཟླ་ལྔ་པ། 24, 2017
མཁན་ཆེན་རྫུ་འཕྲུལ་ཡེ་ཤེས་ཀྱིས་བོན་སྡེ་རྣམས་རྟག་གཟིགས་ནས་ཞང་ཞུང་དུ་ག་དུས་གདན་དྲངས་པ་ཡིན་ནམ།
ཟླ་ལྔ་པ། 26, 2017
བོད་རྒྱལ་ཉེར་བརྒྱད་པ་ལྷ་ཐོ་ཐོ་རིའི་འཁྲུངས་ལོ་སྐོར་ཇི་ལྟར་ཡིན།
ཟླ་ལྔ་པ། 26, 2017
དཔྱད་མཆན་སྤེལ། ལན་དོར།
ཁྱེད་ཀྱི་གློག་ཡིག་གི་ས་གནས་དེ་ཁྱབ་སྤེལ་བྱེད་ཀི་མིན། རྟགས * ཅན་ངེས་པར་དུ་བླུགས་དགོས།
དཔྱད་མཆན། *
མིང་། *
གློག་ཡིག *
དྲ་ཚིགས།
Δ
This site uses Akismet to reduce spam. Learn how your comment data is processed.
ཕྱི་ཕྱོགས་བོན་འབྲེལ་དྲ་ཚིགས།
གཡུང་དྲུང་བོན། མེ་ལོང་ཡེ་ཤེས། རྒྱལ་གཤེན་བོན་སྒྲ། བོན་གྱི་དྲིས་ལན་དྲ་མཛོད། ཞང་བོད་དཔེ་ཁང་ཆེན་མོ། གཤེན་བསྟན་དར་རྒྱས་གླིང་། ལིག་མིན་རྐྱ།
བོད་ནང་གི་བོན་འབྲེལ་དྲ་ཚིགས།
ཧི་མ་ལ་ཡའི་བོན། ཧི་བོན་ཟིན་བྲིས། རེབ་གོང་བོན་མང་དྲ་ཚིགས། ཁྱུང་པོའི་དྲ་བ། ཀུན་སྣང་ཁྱབ་པ། དགའ་མལ་དགོན་ཆེན། རྩེ་དྲུག་དགོན།
གལ་ཆེའི་བོད་ཡིག་དྲ་ཚིགས།
སྨོན་ལམ་བརྡ་འཕྲིན་ཞིབ་འཇུག ལུག་ཚང་དཔལ་ཡོན། མཆོད་མེ། ཡོངས་འཛིན་འཚོལ་བཤེར། བོད་ཡིག་བརྡ་འཕྲིན་ལག་རྩལ། བོད་ཡིག་མཉེན་ཆས་གླིང་།
རྒྱལ་སྤྱིའི་གལ་ཆེན་དྲ་ཚིགས།
རྒྱལ་སྤྱིའི་བོད་རིག་པའི་ཞིབ་འཇུག་ཚོགས་ཆེན། Oxford གཙུག་ལག་སློབ་ཆེན། TED Talks ནིའུ་ཡོག་དུས་བབ། སྦི་སྦི་སི་གསར་གནས། བོད་ཀྱི་དེ་ཕོ།